La família creix- Tincungos\n13 febrer, 2015 /0 Comentaris/a Consells i trucs /per Info Tinc un Gos\nDes de Tincungos volem compartir aquest text del Col·legi Oficial de Veterinaris de Barcelona (COVB), on molt detalladament s’exposen les bases per a adaptar una mascota a la nostra llar. Ens semblen uns consells molt clars i útils, per proporcionar-nos una feliç convivència.\nL’inici del nou any acostuma a coincidir tradicionalment amb l’arribada de noves mascotes a la família. La temporada nadalenca és un període important per a l’acollida d’animals domèstics i exòtics a la llar, encara que sovint aquesta decisió implica la posada en marxa d’unes pautes bàsiques que incidiran directament en la bona integració de la mascota a la nostra llar.\nAquesta tasca de conscienciació té una influència directa en el percentatge d’abandonaments d’animals que tendeix a incrementar-se durant el primer trimestre de l’any, així com en els períodes de vacances. Només l’últim any, 5.390 mascotes van ser retrobades després d’haver estat abandonades, perdudes o robades, gràcies a l’AIAC (Arxiu d’Identificació d’Animals de Companyia). Amb l’objectiu de reduir aquest número, el Col·legi Oficial de Veterinaris de Barcelona (COVB) recomana seguir una sèrie de pautes bàsiques com a mesura de conscienciació per evitar aquesta situació.\n1.- Temps: És important dedicar un temps diari adequat a la cura i atenció de la mascota que variarà en funció de les característiques de cada espècie o animal.\n2.- Alimentació: Una correcta alimentació requereix d’unes especificacions nutritives que es troben en aliments especialitzats, per tant, s’ha de procurar evitar oferir qualsevol tipus de menjar i, sobretot, fer-ho a deshores.\n3.- Vacunació: Establir un pla sanitari és primordial per a una convivència més segura. La vacunació i desparasitació periòdica garanteixen, tant la salut de la mascota, com la de la nostra família.\n4.- Identificació: Identificar a les nostres mascotes és un aspecte bàsic de cara a solucionar una hipotètica pèrdua. Els veterinaris són els professionals autoritzats per identificar a un animal mitjançant la implantació en condicions d’asèpsia d’un microxip amb un codi numèric de 15 dígits. Un cop introduït el xip, el veterinari s’encarregarà de vincular aquest codi amb el propietari donant-lo d’alta a l’AIAC (Arxiu d’Identificació d’Animals de Companyia).\n5.- Cens: Aquest registre que dirigeix l’Ajuntament és de gran utilitat per conèixer quina és la població d’animals de companyia a cada localitat, per tal de poder prendre mesures útils com la projecció de nous espais condicionats. Per formalitzar aquest registre, el propietari ha d’inscriure la seva mascota al Cens d’Animals de Companyia mitjançant el document d’identificació de la seva mascota, la cartilla sanitària i la fotocòpia del seu DNI.\n6.- Esterilització: L’esterilització és la solució per a la cria incontrolada dels animals domèstics que esdevé la causa principal del seu abandonament. A més, aquesta mesura també millora la convivència, evita els hàbits de fugida durant el període de zel i en cap cas modifica aspectes de la intel·ligència de l’animal ni provoca depressió.\n7.- Educar: A l’hora de conviure amb un animal és essencial ensenyar-li a comportar-se correctament. Per això, és bàsic saber donar el seu lloc a la mascota i permetre que experimenti amb diferents situacions que es donaran al llarg de la seva vida. En cas de dubte sempre podem consultar amb el nostre veterinari per veure quines mesures són les més adequades.\n8.- Higiene: Per mantenir la nostra mascota neta no és necessari netejar-la contínuament amb aigua i sabó. Un bon pentinat i/o raspallat acostuma a ser més beneficiós i elimina la major part de la brutícia de la pell de les nostres mascotes.\n9.- Convivència: Trobar un lloc adequat a l’habitatge és fonamental per aconseguir una convivència còmoda, ja que ajudarà al confort de l’animal i contribuirà a que aquest respecti els espais comuns.\n10.- Societat: La integració social de la nostra mascota dependrà, en gran mesura, en saber com evitar conflictes i baralles amb altres animals, així com controlar a l’animal per a no molestar a la resta d’usuaris.\nFures i rèptils, mascotes a l’alça\nEl llistat d’animals de companyia s’ha anat ampliant any rere any obrint pas a noves mascotes exòtiques. Als habituals gats i gossos, s’han unit un nodrit grup de nous animals entre els que cada cop tenen més importància les fures, cobais, rèptils i aus exòtiques, entre d’altres.\nTots ells requereixen de cures específiques, de manera que l’assessorament d’un veterinari especialitzat esdevé un aspecte bàsic per a què l’acollida de l’animal sigui còmoda i agradable, evitant així generar estrès o rebuig en el seu nou entorn.\nJosep Gómez Muro, president del Col·legi Oficial de Veterinaris de Barcelona, destaca: “L’assessorament d’un veterinari professional adquireix una gran importància, especialment en aquesta fase inicial d’acollida, i contribueix directament a adquirir un coneixement més ampli de la mascota.”\nFundat l’any 1904, el Col·legi Oficial de Veterinaris de Barcelona (COVB) a prop de 2.500 professionals del sector veterinari. La seva missió és garantir un bon exercici professional respectuós amb els drets i els interessos de la societat en general. Per assolir aquest objectiu, s’ordena l’exercici de la professió, es promouen i organitzen cursos de formació, acords amb diferents entitats i conferències sobre temes d’interès entre d’altres tasques, procurant la perfecció i regulació dels serveis que puguin oferir els veterinaris.\nL’objectiu principal del COVB és convertir-se en un instrument útil recollint les propostes, suggeriments, observacions i crítiques dels seus col·legiats i de la societat.. A més, entre els seus objectius també destaca el de convertir-se en un òrgan de consulta oferint informació dels múltiples camps que comprèn la professió.\nTags: consells, COVB, família, fures, gos, mascota, rèptils, trucs, Veterinaris\nDenunciada a Amposta la propietària d’un gos al qual tenia en condicions insalubres en un magatzem\nEls animals de companyia seran considerats membres de la família per llei a Espanya\nA reveure Sam\nCada dia s’abandonen dos gossos a la ciutat de Barcelona Un fotògraf fa retrats increïbles a gossos i altres animals


Venda Casa adossada en una de les millors urbanitzacions Girona Baix Empordà\nTipus Apartament-Pis Àtic Casa adosada Casa aparellada Casa de poble Casa unifamiliar Casa-Xalet Edifici Estudi Garatge/Parking Local Masia - Rústica Obra nova Pis planta baixa Terreny\nCasa adossada en una de les millors urbanitzacions\nCasa adossada de 3 habitacions amb jardí, parcialment renovada\nEl barri del Mas Barceló de Calonge és un dels més buscats. La ubicació ideal, a prop del poble i de les botigues, però que permet tenir un jardí, el converteixen en un lloc perfecte per viure tot l'any.\nEls propietaris actuals van adquirir la seva llar el 2017 i la van adaptar a les seves necessitats i gustos d'una forma exquisida. La planta baixa s’ha obert per oferir un magnífic espai habitable i lluminós que comprèn la cuina de planta oberta i el saló-menjador, que donen a la terrassa i al jardí.\nLa distribució també inclou un lavabo i un garatge de 18 m2 que comunica amb la casa.\nA la primera planta trobem dues habitacions dobles, una individual i un bany amb banyera. Totes les habitacions tenen armaris encastats i una d'elles dóna a un petit balcó.\nEl jardí està orientat a l’oest i s’ha instal·lat una pèrgola per als mesos d’estiu. Els marcs de les finestrs són de fusta i tenen doble vidre que garanteix un millor aïllament. El terra de la casa s’ha substituit per parquet laminat de bona qualitat i recentment també s’han substituït les portes interiors. La casa s’escalfa mitjançant una caldera de gas natural que alimenta els radiadors distribuïts a totes les estances.\nIBI: 550 € a l'any\nResidus domèstics: 152 € anuals\nDespeses de la comunitat: 0 €\nE - 224 kWh/m2, F - 58 kg CO2/m2


⚡ Tensió a Lleida: alguns veïns es planten i increpen l'alcalde pel confinament\nIncrepen l'alcalde de Lleida per la decisió de la Generalitat de confinar Lleida\nUn grup persones s'encara amb Miquel Pueyo i li retreu que no hagi defensat la capital del Segrià\nper Antonio Ramos dilluns, 13 de juliol 2020 - 08:25h\nUnes 300 persones es van manifestar aquest diumenge a la tarda als carrers de Lleida en contra la decisió d'endurir el confinament. | ACN\nEl confinament estricte que ha decretat aquest diumenge el Govern a Lleida i altres set municipis del Segrià no ha agradat gaire els lleidatans, que ho van demostrar a la capital de la comarca amb una manifestació en contra de la decisió. La trobada, que va comptar amb l'assistència d'unes 300 persones, va carregar, entre altres, contra el president de la Generalitat, Quim Torra, i de l'alcalde de Lleida, Miquel Pueyo, demanant la seva dimissió.\nHay señor Pueyo ets un titafreda.#DESGovern #SegriaConfinat #Pueyodimissió pic.twitter.com/8OUFAb2MfW\n— Jet 🎸/❤🤘🏳🌈🌹🌹💜❤💛❤💛❤💛❤🎶 (@Jet19749662) July 12, 2020\nAquesta, però, no va ser l'única mostra de rebuig contra una decisió que durant la passada matinada ha estat esmenada per un jutjat de Lleida, que ha tombat l'enduriment de les mesures de confinament. Així, aquest diumenge a la tarda, un grup de cinc persones va encarar-se amb l'alcalde de Lleida, Miquel Pueyo, després de la roda de premsa en què es va anunciar la decisió.\nRetrets a Pueyo per no haver defensat Lleida davant la Generalitat\nEn un vídeo que ha corregut per les xarxes socials, un home i una dona dialoguen amb el paer en cap de la capital del Segrià, en una conversa que va pujant de to i en la qual els ciutadans acaben recriminant a Pueyo que no hagi defensat Lleida davant les decisions de la Generalitat. Així mateix, també han assegurat que «comerciants, restauradors i empreses moriran per la vostra culpa».\nL'alcalde de Lleida s'ha defensat davant d'aquestes crítiques assegurant que sí que han defensat Lleida davant la Generalitat, però que «les decisions de Salut i d'Interior no les pot prendre un alcalde», afegint que «si el Govern decideix que tanca un territori, el tanca».\nL'intercanvi de paraules entre el paer en cap de Lleida i aquest grup de ciutadans, que no va durar ni dos minuts, va acabar amb peticions de dimissió cap a Pueyo, la negació de l'existència del virus i amb una de les persones que parla amb l'alcalde assegurant que es penedia d'haver-lo votat.\nUrgent | Cop de la justícia al Govern pel confinament de Lleida: creix la incertesa\nAra mateix: Gran manifestació a Lleida en contra del nou confinament\nLleida Generalitat de Catalunya Segrià


'La perspectiva de gènere en els projectes' amb Maria de la Fuente. Font: Xarxanet\nUn nou webinar promogut per Xarxanet, en aquesta ocasió per tal d'adaptar projectes i entitats a la perspectiva de gènere.\nIntroduir la perspectiva de gènere és un repte que moltes entitats s’han proposat darrerament. És un procés que passa per totes les fases d’un projecte, de la diagnosi a l’avaluació, i que cal vigilar no es perdi pel camí.\nPer aprendre a fer aquest canvi de funcionament, Maria de la Fuente, tècnica de la Direcció General de Cures, Organització del Temps i Equitat en els treballs del Departament d’Igualtat i Feminismes de la Generalitat de Catalunya, ha ofert el webinar ‘La perspectiva de gènere en els projectes’.\nDe la Fuente ha explicat que utilitzar la perspectiva de gènere sovint implica “sortir i repensar el marc d’actuació de l’entitat”. Lluny dels estereotips, que poden quedar-se només en canvis com l’ús del llenguatge no sexista o incloure moltes dones en un projecte, De la Fuente ha volgut mostrar que un canvi de perspectiva va més enllà. “La majoria de projectes i polítiques són pertinents al gènere, i per tant han de ser revisats en aquesta clau”, ha assegurat.\nDe la Fuente ha definit aquesta perspectiva com la “consideració sistemàtica de les situacions, experiències i necessitats de les dones i dels homes” per tal d’erradicar les desigualtats necessàries. Unes desigualtats, que es donen en un marc on hi ha “un ordre social de gènere” que explica les “desigualtats entre homes i dones”.\nA l’hora d’aplicar la perspectiva de gènere en els projectes socials, De la Fuente ha partit de la premissa que “no n’hi ha prou que l’adopten en un sol punt del nostre projecte”. L’experta en feminismes ha agafat la imatge d’una canonada foradada: que l’aigua entri no vol dir que arribi a sortir amb la mateixa força, si es va perdent pels forats que hi ha al llarg de la canonada.\nEl mateix, ha assegurat, passa en els projectes que apliquen la perspectiva de gènere només en la diagnosi o el disseny. “Cal aplicar la perspectiva de gènere al llarg de tot el procés del projecte”, ha reiterat.\nLa tècnica del Departament d’Igualtat i Feminismes ha presentat diverses guies per tal introduir la perspectiva de gènere en els projectes. Eines útils per a la diagnosi, el disseny, la implementació i l’avaluació de resultats i els impactes d’un projecte per tal que totes les entitats que vulguin puguin fer-ne ús.\nPodeu recuperar el vídeo del webinar complet i conèixer al detall com implementar la perspectiva de gènere en els projectes.\ngènere, Webinar, Xarxanet


Declaració Universal - Síndic de Greuges de l'EscalaDefensor dels Vilatans\nQuan no pot intervenir\nQui es pot adreçar\nCom es pot adreçar\nOn es pot adreçar\nQuan es pot adreçar\nHistorial i fotografies\nTrobada a l'Escala\nPrograma "Quan no hi ha dret el Síndic amb tu"\nEl Defensor del vilatà\nSíndic de Greuges de l'Escala\nDefensor dels Vilatans\nEl 10 de desembre de 1948, l'Assemblea General de les Nacions Unides, reunida al Palau de Chaillot de París, aprovà i proclamà la Declaració Universal dels Drets Humans. Es tracta d'un document de trenta articles en què se subratllen els drets humans considerats bàsics i que s'apliquen sense excepció a tots els éssers humans. Es tracta del més bàsic d'una sèrie de tractats que es varen redactar fins a l'any 1966 i que completen la Carta Internacional de Drets Humans, que després de ser sotmesa a votació el 1976 es convertí en llei internacional.\nEl document es va crear com un seguit d'objectius que els governants mundials havien de seguir. Com a llei internacional, és una arma utilitzada sovint per pressionar els governs dels països que no compleixen algun dels seus articles, ja que es tracta d'un document d'obligat compliment per a tots els estats membres de la ONU. Per tal de vigilar-ne el compliment l'any 2006 es va crear en el si de les Nacions Unides un organisme especial anomenat Consell de Drets Humans de les Nacions Unides.\nEl text de la declaració va ser traduït a multitud d'idiomes (fins i tot se n'ha registrat un Rècord Guiness), i l'Assemblea va demanar a tots els països membres que publiquessin el text de la Declaració i disposessin que fos "distribuït, exposat, llegit i comentat a les escoles i altres establiments d'ensenyament, sense distinció fundada en la condició política dels països o dels territoris".\nA més, no es farà cap distinció basada en l'estatut polític, jurídic o internacional del país o del territori al\nqual pertanyi una persona, tant si és independent com si està sota administració fiduciària, si no és autònom, o està sota qualsevol altra limitació de sobirania.\nEls homes i les dones, a partir de l'edat núbil, tenen dret, sense cap restricció per motius de raça,\nnacionalitat o religió, a casar-se i a fundar una família. Gaudiran de drets iguals pel que fa al casament, durant el matrimoni i en la seva dissolució.\nTota persona té dret al treball, a la lliure elecció de la seva ocupació, a condicions equitatives i\nsatisfactòries de treball, i a la protecció contra l'atur.\nTota persona té dret a l'educació. L'educació serà gratuïta, si més no, en la instrucció elemental i\nfonamental. La instrucció elemental serà obligatòria. L'ensenyament tècnic i professional es posarà a l'abast de tothom, i l'accés a l'ensenyament superior serà igual per a tots en funció dels mèrits respectius.\nTota persona té dret a la protecció dels interessos morals i materials derivats de les produccions\ncientífiques, literàries o artístiques de què sigui autor.\nTota persona té deures envers la comunitat, ja que només en aquesta li és possible el lliure i ple\ndesenvolupament de la seva personalitat.


Casa en una sola planta a Supermaresme.:.Best MARESME \nInici St. Vicenç de Montalt Código: C - 333\nCasa en una sola planta a Supermaresme\nC - 333 - St. Vicenç de Montalt\nA la urbanització Supermaresme amb vigilància les 24H de dia. Distribuïda en una planta. Privilegiosas vistes al mar\nCasa independent de 311 m2 construïts sobre parcel·la de 1950 m2 a la prestigiosa Urbanització Supermaresme i amb privilegiades vistes al Mar. La tranquil·litat, la privacitat i la seguretat estan garantides ja que la urbanització disposa de vigilància privada les 24 h del dia. Un intemporal disseny i la comoditat d´aquesta propietat no deixen indiferent. Una de les principals avantatges, és l´edificació en una sola planta, el que la converteix en una pràctica propietat en la qual gaudir del clima del Maresme durant tot l´any. Consta de rebedor, des del qual ja es visualitza la vista al mar al fons, saló-menjador amb llar de foc a dos nivells, cuina amb zona d´office i rentat, 4 dormitoris (2 d´ells en suite) i quatre banys. Agradable porxo d´estiu i piscina envoltada de gespa. Disposa de garatge per a 2 cotxes i zona d´aparcament a la parcel·la per a 3 cotxes més, amb porta d´entrada automàtica. La Urbanització Supermaresme, a més de la seguretat i la ubicació compta amb zones esportives comunitàries, amb pistes de pàdel, tennis i frontó. A l´entrada de la Urbanització té parada de bus dels principals col·legis privats i internacionals de la zona.\nVull més informació d'aquesta casa amb codi C - 333\nConstrucció en planta, vistes al mar\nAl costat de la prestigiosa zona de Supermaresme, total privacitat i increïbles vistes al mar, gran piscina\nConstruïda sobre una parcel·la plana de 2.882 m2 i amb una construcció de 840 m2, perfecta distribució en...\nCasa amb l'habitatge en una planta situada a zona Golf Sant Vicenç de Montalt amb una parcel·la totalment pl...\nEquilibrada, mediterrània, preciosa!\nMediterrània i respectuosa en urbanització privada, exclusiva i tancada amb conserge privat! Sant Vicenç de...


Darrers missatges de: oh!g!Gangsta\n23 de Gener de 2022, 10:00:14\n1 Fòrum de filosofia per a alumnes de batxillerat / Existeix Déu? / Re: Existeix Déu ? el: 12 de Febrer de 2008, 04:43:20\n2 Fòrum de filosofia per a alumnes de batxillerat / Existeix Déu? / Re: Per que Déu permet el sufriment? el: 07 de Febrer de 2008, 05:08:54\n3 Fòrum de filosofia per a alumnes de batxillerat / Hem de respectar totes les creences i costums de qualsevol poble: relativisme o universalisme? / Re: Relativisme o Universalisme 2a part el: 07 de Febrer de 2008, 04:41:24


L’educació afectivo-sexual de la mà de les Towanda Rebels a l’IES Vilafranca | DiaDia\nHome Educació L’educació afectivo-sexual de la mà de les Towanda Rebels a l’IES Vilafranca\nEnmarcat en les activitats organitzades per l’agència d’igualtat, el divendres tenia lloc a l’IES Vilafranca una xerrada sobre educació afectivo-sexual de la mà de Zua Méndez i Isabel Lozano, les Towanda Rebels, una parella de dones que a través d’un canal de comunicació feminista donen vida a un projecte de divulgació, formació i creació de continguts de ficció amb perspectiva de gèneres.\nLa xerrada tenia per objectiu desmitificar la pornografia. Avui dia, la manca d’educació sexual, tant a les aules com a les famílies, fa que el jovent acudisca a la pornografia i aquesta es convertisca en el referent del sexe. Això perpetua la accions de violència i dóna una visió equivocada als adolescents del que és la sexualitat.\nLa curiositat pel sexe és innata en l’època adolescent, per això és tant important l’educació i la mostra i perpetuació de models correctes i sense biaix de gènere.\nTot plegat passa per aconseguir una igualtat real en una societat on encara existeixen moltes desigualtats de gènere en tots els àmbits. La cultura, la moda, la publicitat i els mitjans de comunicació segueixen perpetuant rols de gènere i estereotips i tot plegat acaba convertint-se en una contradicció en termes de coeducació.\nA través de les xerrades, els vídeos i totes les accions que duen a terme Zua i Teresa, pretenen potenciar un canvi en la societat. Un canvi envers la igualtat que també ha de venir de la mà del llenguatge.\nLa conferència va ser participativa i l’alumnat de 1r de Batxillerat i de cicles formatius van poder compartir les seues visions i experiències sobre la pornografia i la sexualitat.


Iberia se'n va: bon vent\nEns sap greu pel batlle de Barcelona, el volàtil Maragall, que vol fer de la ciutat comtal la segona ciutat d'Espanya, però les coses estan així: l'empresa oficial de l'aviació espanyola, Iberia, ha decidit de suprimir tants vols com li ha calgut de l'aeroport de Barcelona, i de reduir-los a Madrid.\nNo l'ajuden, doncs, els centres oficials espanyols, a Maragall -¿o ja es fa dir Maragal, en un indici de coherència?-, a veure realitzat el seu somni. El màxim somni d'un provincià perquè, ¿quin pot ser el màxim somni d'un provincià si no de ser el segon d'un primer acceptat? Parafrasejant el que va dir Fabra de Companys, mai Barcelona no hauria pogut caure tan avall: aspirar a ser menys que el ''poblachón manchego''; ni Maragall haver somiat d'arribar tan amunt: batlle d'una capital.\nI la qüestió de fons aquesta vegada no és política. No és que els espanyols, per política una vegada més, hagin escurçat la volada de Catalunya. La qüestió és que la companyia Iberia fa aigües davant la competència, està tocada de l'ala per la reorganització, el creixement, la internacionalització del trànsit aeri. Iberia és petita per a un món cada cop més gran. Així que ha d'estrènyer el cenyidor, deixar de fer els gegants i reduir-se a una companyieta corresponent a l'estat de tercer ordre al qual serveix.\nLògicament, posats a estalviar, estalvien en tot allò que no els és essencial: estalvien en Barcelona, la maragalliana segona ciutat.\nEl món és molt gran: en canvi, no han rebaixat serveis, de Barcelona al món ni del món a Barcelona, les companyies internacionals, nord-americanes i altres.\nDe manera que, si cap passatger de l'aeroport barceloní vol anar a una banda o altra del món, o algú d'allà on sigui del món vol anar a Barcelona, hi pot continuar anant. Amb les habituals companyies aèries internacionals.\nUna colla de conciutadans nostres: botiguers, yuppies tacats de bolígraf, gallines espantades, polítics de vol gallinaci, s'han espantat davant aquesta reducció d'Iberia. Imbècils: la reducció és d'Iberia, no pas de l'atenció internacional envers Barcelona. La reducció és d'Espanya i de la grapa espanyola damunt nostre. Imbècils: se'ls ha d'explicar tot, fins i tot d'on ens ve, i els ve, la bonança.


Arbre de Nadal – Manualitats Infantils\n18 de desembre de 2014 16 de desembre de 2015 Adminalitats\nJa hi som, el Nadal està ben a prop… Ara que venen dies de festa, podeu fer un munt de manualitats amb els nens i les nenes!\nAquí teniu un arbre de Nadal molt xulo que ha fet una mestra del parvulari.\n– Rotlles de cartró de paper de vàter\n– Pintura de color verd i de color marró\n– Paper de seda de colors\n– Cartolina grogaComencem!\nPrimer de tot, pintem els rotlles de color verd i un de color marró (que serà el tronc). Fem unes quantes boletes petites amb el paper de seda i les apartem. Esperem que s’assequi i un cop sec… som-hi, ara necessitem una mica de paciència!\nAnem enganxant els rotlles de cartró verds, de manera “piramidal”:\nLes pinces en serveixen perquè es quedin fixes i s’enganxin bé. Un cop acabat això, agafem el rotlle que hem pintat de color marró i el posem a baix de tot i ben centrat. I posem les boletes de paper de seda a dins de cada rotlle, mireu que bonic!\nA partir de 5 anys de 2 a 3 anys de 3 a 4 anys de 4 a 5 anys Festes Tradicionals Material reciclat Nadal


Creen un web que ofereix els prospectes d'ofertes indexats i geolocalitzats\nUn grup de professionals que viuen a Barcelona acaben d'estrenar un web que ofereix un recull dels fullets de publicitat en formats digitals, endreçats per categories i localitzats sobre els mapes de diverses poblacions d'Espanya.\n22/03/2011 - 11.17 Actualitzat 22/03/2011 - 16.16\nA les bústies hi arriben cada setmana uns quants fullets de publicitat, la majoria de vegades de grans establiments que d'aquesta manera anuncien les seves ofertes temporals. Electrodomèstics, productes de neteja o aliments apareixen en fotografies i lletres acolorides d'aquests papers impresos que gairebé tothom apila de manera provisional en algun prestatge.\nDes d'ara, començarà a ser menys necessari que s'imprimeixin i es distribueixin o, en tot cas, ja no és l'única via d'accés, perquè al web Tiendeo s'hi troben gairebé tots els que ara mateix hi ha en circulació.\nS'inspira en diversos productes. Com expliquen al 3cat24, han fet "una barreja" i han tingut en compte "un web d'Austràlia, per la part de geolocalització de botigues, i un d'Alemanya, per la part de visualització de catàlegs". Però després van reformular la idea a partir dels resultats obtinguts en una enquesta amb més de dues-centes persones. Amb molta feina i il·lusió, dues bessones catalanes i un jove d'origen belga, tots tres nascuts el mateix dia de febrer, han madurat el projecte fins que s'han vist amb cor d'obrir el lloc.\nDe moment, obtenen els documents en PDF dels webs dels establiments i els indexen i geolocalitzen, com explica a aquest mitjà un dels seus responsables, Eva Martín. També n'han hagut d'escanejar uns quants que només existien en la versió de tinta, però consideren que aquestes són "tasques provisionals".\nEl model de negoci es basa en la relació que volen establir amb aquestes empreses. Quan el web obtingui prou visites, creuen que tindrà sentit acordar ingressos a canvi de clics i esperen que cap al mes de setembre ja puguin començar a firmar els primers contractes. Mentrestant, ho ensenyen tot de franc per demostrar la validesa de la seva proposta, que es va presentar de manera formal a la cita Ecomretail, que va tenir lloc a Barcelona no fa gaires dies. Ara busquen finançament i amb aquesta finalitat es presenten a diversos fòrums de noves empreses.\nEl líder tècnic ha estat Josep López. Destaca que la producció del lloc s'ha fet en "el temps rècord de quatre mesos". Saragossa i Madrid ja són a la llista i el seu objectiu és acostar-se a diverses ciutats franceses per internacionalitzar el seu producte.\nDe moment, disposen de la versió en castellà i en anglès però tenen prevista, així ho asseguren, una edició en català.


Segona jornada de diàlegs entre entitats i empreses.\nel proper 13 de març de 2018 es celebrarà la segona jornada de diàlegs entre entitats i empreses, que en aquesta ocasió servirà per presentar experiències relacionades amb la innovació sostenible i l’economia circular, en la que Ecoembes hi col·labora.\nSón qüestions d’actualitat que ens afecten a tots per les seves implicacions mediambientals, per la qual cosa esperem que el programa sigui del vostre interès.\nPodeu realitzar la inscripció al següent enllaç.\nOrganitzador: Ecoembes Catalunya\nLloc: ESADE Av. Pedralbes 60-62 de Barcelona.\nHorari: de 09:30 h a 14:00 h\nData d'Inici: Dimarts 13/03/2018\nData final: Dimarts 13/03/2018\nXerrada: Projecte de cohabitatge sènior al Poblenou.\nCohousing Barcelona celebra a les 18.30h la xerrada coHousing Sènior, una xerrada oberta informativa sobre el nou projecte de cohabitatge sènior al Poblenou.\nCohousing Barcelona és una cooperativa d’habitatge que promou l’habitatge amb models de convivència on es troben persones amb les mateixes inquietuds, necessitats i projectes a desenvolupar de manera cooperativa.\nOrganitzador: coHousing Barcelona\nLloc: Bolívia, 239. 08020, Barcelona


Jordi Panyella | Saldonar\nJordi Panyella i Ferreres (Barcelona, 1966) és llicenciat en Ciències de la Comunicació per la Universitat Autònoma de Barcelona. Treballa des de fa més de trenta anys a la premsa escrita, primer al Punt Diari, després a l'Avui i actualment a El Punt Avui. Està especialitzat en la informació de l’àmbit judicial.\nPer què corren els presos? és el quart llibre que publica, després de dues incursions en el periodisme d’investigació, Fèlix Millet, el gran impostor i Salvador Puig Antich, cas obert (Angle Editorial), i de la novel·la de política-ficció Infidels a la pàtria (Capital Books).


Enric Company: Estrabisme polític – L'Hora\nInici/Catalunya/Enric Company: Estrabisme polític\nNou Cicle Send an email 14 març 2017\nNo és només que faci olor de podrit. Fa anys que tenim l’olfacte sàdicament torturat per una nauseabunda pesta i hem arribat a creure que el país s’hi ha adaptat. Però ara arriben les evidències judicials. És a dir, fa olor de corrupció, però també es veu i se sent en directe per televisió la confessió dels protagonistes del tràfec de diners des d’empreses concessionàries o contractistes d’obres i serveis públics cap a Convergència i PP, amb les corresponents desviacions per als intermediaris. Les confirmacions que aquesta nova etapa aporta, no obstant això, no estan sent aprofitades per fer la gran neteja pendent, sinó més aviat per fer pràctiques d’estrabisme polític.\nLamentables pràctiques. Vergonyoses exhibicions de cinisme. Al líder del PP de Catalunya, Xavier García Albiol, no se li va acudir una altra cosa, després de la confessió de Millet i Montull, que sentenciar, emfàticament, que no hi ha bandera independentista prou gran per tapar la corrupció de Convergència. Estaria bé que fos una gran veritat. Però, venint de qui ve i proclamada en la conjuntura política actual, porta inevitablement a col·lació un exemple ben recent que indueix a dubtar que ho sigui. O potser no ha estat la bandera espanyola prou gran per tapar la corrupció del partit del senyor García Albiol, posada de manifest en seu judicial, igual que la de Convergència? De quin partit són els senyors Bárcenas, Puerta, Naseiro i Sanchís?\nPerò no és només això. Els mateixos dirigents del PSOE i de Ciutadans que s’havien omplert la boca assegurant una vegada i una altra que mai donarien suport a la formació d’un govern per un partit enfonsat en la corrupció com el PP, es van tirar enrere en el mateix moment en què el líder d’aquest partit, Mariano Rajoy, es va embolicar en la bandera d’Espanya i va argumentar que o li donaven suport o tindrien un govern amb el suport dels partits catalans independentistes. El seu argument va prosperar, va ser seguit dòcilment per PSOE i Ciutadans, fins i tot fins a l’extrem de forçar en el cas del PSOE la caiguda del secretari general. O sigui que, digui el que digui el senyor García Albiol, les banderes sí que serveixen per tapar la corrupció. Almenys a Rajoy sí que li ha servit la seva.\nAixò va passar fa uns pocs mesos. Produeix esglai sentir els dirigents del mateix PP i dels dos partits que sostenen el govern de Rajoy al Parlament, mantenir ara a Catalunya que, vist i sentit el que s’ha dit en el judici del cas Palau, Artur Mas ha d’abandonar la vida política per la seva responsabilitat com a màxim dirigent de Convergència durant l’etapa que es jutja. És clar que hauria de fer-ho! Però per descomptat no menys que el Mariano Rajoy que ha presidit el PP durant l’etapa en què ha estat responsable de les nombroses corrupcions confessades també en seu judicial en els judicis de les variades trames en les quals està implicat aquest partit. A Convergència i al PP passa exactament el mateix: hi ha quatre exsecretaris de finances empastifats fins a les celles i els seus respectius caps diuen un absolutament inversemblant i increïble “jo no sé res”.\nL’estrabisme s’ha apoderat de la capacitat de discerniment de les direccions del PP, del PSOE i de Ciutadans. Només veuen una part del camp visual. Les banderes els oculten l’altra part. Davant els requeriments dels seus adversaris, Mas segueix el patró marcat per Rajoy. Fa el mateix: negar les evidències, per incontestables que siguin. Tots dos asseguren, a més, que com a màxims responsables dels seus respectius partits, mai han sabut res d’aquests assumptes i, per tant, no se senten responsables de les actuacions dels altres. Artur Mas té motius per pensar que si a Rajoy l’ha salvat la seva bandera, per què no l’ha de salvar a ell la seva?\nSí, per desgràcia és així: les banderes són molt útils quan arriba l’hora de tapar vergonyes. Per desgràcia, García Albiol no té raó. O és que cal imaginar que hi ha banderes que sí que cobreixen i banderes que no cobreixen? Això seria terrible. Resultaria que l’estelada no tapa la corrupció per molt que Mas s’hi amagui al darrere, i és comminat a assumir la seva responsabilitat, però la rojigualda sí que la tapa i llavors Rajoy pot seguir com si res. És això el que està indicant García Albiol, sense adonar-se del que significa realment? Artur Mas ha d’assumir la seva responsabilitat, esclar que sí. Com Rajoy.


Inici ~ Seu electrònica ~ Tràmits i gestions\n[PDF - 110,29 Kb]\nAutoliquidació taxa activitats\n[PDF - 142,46 Kb]\nComunicació prèvia d'obertura d'una activitat de baix risc\nEl pot fer: La persona física o jurídica que vol exercir una o diverses activitats en un mateix centre o establiment, o el seu representant legal. En aquest cas s'ha de declarar la representació amb la qual s’actua.\nTermini: La comunicació prèvia d'obertura es presenta quan es vol iniciar l'activitat i un cop finalitzades les obres i les instal·lacions necessàries per dur-la a terme.\nObligacions econòmiques: Cal emplenar el full d'autoliquidació de les taxes i haver-ne fet el pagament en el moment de la tramitació de la comunicación prèvia d'obertura de l'activitat de baix risc.\nNormativa: • Llei 16/2015, de 21 de juliol, de simplificació de l’activitat administrativa de l’Administració de la Generalitat i dels governs locals de Catalunya i d’impuls de l’activitat econòmica.\n• Llei 5/2017, de 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.\n• Ordenança de convivència ciutadana, via pública i Medi Ambient.\nObservacions: A partir del web de l'Ajuntament, podeu accedir als formularis per tramitar l'alta d'una activitat de baix risc accedint a l'enllaç FUE.\nCal tenir el certificat digital per tramitar-ho en línea.\nObservacions: Per resoldre qualsevol consulta o dubte, podeu contactar-nos a l'Ajuntament de Santa Maria de Palautordera\nHorari d´atenció: De dilluns a divendres de 9.00 h a 14.00 h, i dimecres també de 17.00 h a 19.30 h\nOn es fa: Plaça de la Vila núm. 1, 1r pis "Urbanisme"\n- Imprès degudament emplenat\n- Full d'autoliquidació de les taxes degudament emplenat\n- Comprovant d'haver efectuat el pagament de les taxes\n- Projecte tècnic signat per un tècnic competent.\n- Certificat tècnic conforme les instal·lacions compleixen els requisits establerts per la normativa vigent. Aquest certificat el pot emetre un arquitecte, un enginyer o un aparellador col·legiat.\n- Acta de comprovació favorable en matèria d'incendis en cas que l'activitat a desenvolupar estigui considerada de risc important en matèria d'incendis, segons el que preveu la Llei 3/2010.


Una campanya de micromecenatge per a la protecció de Les Moles recull 1.300 euros en poc més d'una setmana - Diari La Veu\nEscriba el número 418025\n13 novembre 2019 19:45h\nLa Coordinadora ha organitzat per a aquest dissabte, 16 de novembre, una 'bellotada' com a resposta a la sentència del TSJ que anul·la la resolució de la Conselleria d'Habitatge que denegava la proposta de Puerto Mediterráneo. / COORDINADORA PER LA PROTECCIÓ DE LES MOLES\nVALÈNCIA. La Coordinadora per la Protecció de les Moles va iniciar la setmana passada una campanya de micromecenatge en la plataforma Verkami per a poder sufragar la campanya de sensibilització i de pressió política que està duent a terme amb la finalitat d'aconseguir la protecció de Les Moles de Paterna i que el projecte de la transnacional estrangera Intu siga bandejat per sempre. En només 6 dies, la Coordinadora va aconseguir 1.000 dels 3.000 euros que s'han marcat com a objectiu. Aquest dimecres en són 1.343 els acumulats.\nAmb els diners aconseguits, la Coordinadora pretén realitzar una sèrie de tres vídeos. En el primer d'ells explicarà els valors mediambientals de Les Moles i promourà els usos actuals, com ara crossfit, running, BTT, senderisme i passeig de mascotes, que ja apareixien en el pla d'usos que la Coordinadora va realitzar en col·laboració amb associacions de tota mena del municipi de Paterna.\nEn un altre dels vídeos exposarà a la ciutadania "l'amenaça" que suposa la instal·lació d'un centre comercial a Les Moles per al medi ambient i la mobilitat de les poblacions de la zona. En un tercer, s'analitzarà l'afecció negativa que aquest tipus de centres comporta per al comerç de proximitat i els centres comercials ja afermats, així com la desestabilització de l'economia de la comarca. En aquest últim s'utilitzaran les dades d'ús de ciutats com Saragossa, on després d'obrir Puerto Venecia, l'atur en el sector del comerç es va incrementar notablement.\nA més de vídeos, la campanya preveu el disseny de targetes explicatives per a compartir en les xarxes socials. També es realitzarà una sèrie d'excursions per la zona per a donar-la a conéixer i una exposició fotogràfica de flora autòctona, que s'inauguraria al febrer del 2020.\nCom ocorre amb qualsevol projecte de Verkami, hi ha recompenses per a tots els micromecenes. En aquest cas, per l'aportació mínima, que són 10 euros, s'obté una postal amb la fotografia d'un indret especial del Paratge Natural. Per la màxima, 280 euros, la recompensa és una samarreta de la Coordinadora, un joc de postals, una làmina de Les Moles i un socarrat típic de Paterna.\nUna bellotada com a resposta a la sentència\nLa Coordinadora ha organitzat per a aquest dissabte, 16 de novembre, una bellotada com a resposta a la sentència del TSJ que anul·la la resolució de la Conselleria d'Habitatge que denegava la proposta de Puerto Mediterráneo. Durant aquesta activitat es plantaran a Les Moles més de 14.000 bellotes de carrasca, roure valencià i coscoll. Serà en el marc d'unes jornades de Ca Revolta sobre emergència climàtica. Amb aquesta excursió, organitzada en col·laboració amb l'Aliança per l'Emergència Climàtica, es vol descobrir el paratge natural a totes les persones de València i l'àrea metropolitana que encara no el coneixen. De fet, la Coordinadora ha fet extensiva la seua invitació a totes les organitzacions i partits que s'han manifestat obertament per la protecció i en contra de "l'aberració" d'Intu Mediterrani. Una vintena de voluntaris vetlaran pel bon desenvolupament de la marxa pel paratge natural.\nDe moment, més de 40 organitzacions han manifestat ja la seua intenció d'acudir a aquesta activitat. Es tracta de Multipaterna, Paterna Unió del Comerç, Favepa, Granja Julia, Joves de la Coma, Coordinadora de los Bosques del Túria, Colla Gatzara, Acció Ecologista Agró, Paterna Respira, Paterna Accesible, Club d'Esports de Muntanya de Paterna, Baloncesto Escuela de Vida, Acción Social La Cambra, Unió Gremial, Decidim, Per l'Horta, Perifèries, Entrebarris, Salvem el Botànic, Ca Revolta, Plataforma Diumenges No, Plataforma del Comerç Valencià, Ecologistes en Acció, Fauna y Flora SOS, Valencia en Bici, Plataforma de Afectados por las Hipotecas, Plataforma per Russafa, Unió de Llauradors i Ramaders, RSP, Comando Sonoro Horta Nord, Intersindical Valenciana, CGT, Democràcia en Verd, Casa Verda, Cuidem Benimaclet, Salvem Godella, No a la ZAL, Taula per la partida de Dalt, Veïnat en perill d'Extinció, Crecer en la Coma, Construyendo Malilla, Russafa Veïnal, Alboraia Horta i Litoral, Associació de veïns i veïnes de Natzaret. La Coordinadora també parla dels ajuntaments de Manises, Burjassot, Sant Antoni de Benaixeve, Bétera, Godella, Aldaia i Alaquàs, que van votar mocions a favor de la protecció de Les Moles i en contra del macrocentre comercial d'Intu.\nCoordinadora per la Protecció\nEscriba el número 377338


La trampa demoscòpica per cremar el consens de l'autodeterminació\nUna papereta entrant dins l'urna al col·legi electoral de l'escola Teresa Miquel i Pàmies de Reus, al referèndum d'independència de l'1 d'octubre de 2017. Foto: Jordi Marsal / ACN\nLa trampa demoscòpica per cremar el consens de l’autodeterminació\nQue diu l’Enric Hernàndez, director d’El Periódico, que ja no és veritat que el 80% de la societat catalana cregui adequat un referèndum sobre la independència de Catalunya. Per a Hernàndez, “la caiguda de Rajoy i la disposició de Sánchez al diàleg amb Catalunya, juntament amb l’embafament amb un procés sobiranista pesat i extenuant, han posat les coses al seu lloc”.\nA partir d’un sondatge de l’empresa GESOP, El Periódico titulava dilluns que “Sols un 42% exigeix votar sobre la independència” i donava benzina per cremar el gran consens sobre el qual ha caminat els darrers anys el procés sobiranista: el dret d’autodeterminació. Ara bé, com és habitual en el tractament informatiu dels sondatges, hi ha trampa.\nEl que ha fet GESOP per aconseguir aquesta dada és dividir l’element més important d’un referèndum: què es pregunta. A l’anterior sondatge els catalans partidaris d’un referèndum eren un 78,8% (que ens remet al consens que un 80% està d’acord amb l’autodeterminació), però en aquesta ocasió l’empresa ha dividit la pregunta i ha demanat, per separat, si s’està a favor d’un referèndum d’independència, si es prefereix un referèndum sobre una millora de l’autogovern [en genèric i sense concretar] que no arribi a la independència, o si val més la pena no votar res.\nDavant d’això, diu que el 42,4% dels entrevistats volen votar en una consulta sobre la independència i que el 27,2% voldria decidir sobre una millora de l’autonomia, però dins de l’estat espanyol. Només un 26,5% dels enquestats són contraris a solucionar el conflicte a través de les urnes.\nEnric Hernàndez justifica la nova manera de preguntar dient que “la propaganda oficialista, amb nous i inopinats còmplices, planteja el debat en termes binaris –votar la independència, sí o no–” i vol fer oblidar que fins ara els sondatges que publicava el seu diari també eren així. Tot i que la pregunta demana sobre la preferència davant de diverses opcions, Hernàndez dóna la volta als resultats i diu que el 54% dels enquestats s’oposa a un referèndum sobre la independència. Per contra, amaga el quid de la qüestió: una gran majoria dels enquestats (69,6%) estan d’acord que el conflicte polític s’ha de resoldre amb el vot dels catalans, que és el que entronca amb la sobirania de Catalunya i el dret d’autodeterminació. I que és el que nega una vegada i una les múltiples potes de l’estat espanyol.\nEl Periódicosondatgesautodeterminació1-OEnric Hernàndez\nUn periodista dimiteix en directe perquè Bolsonaro no accepta que li faci preguntes\nAniversari de les protestes per la sentència del procés: victòria del periodisme de guerra en el relat mediàtic


Vidreres se suma a la Setmana de la Mobilitat Sostenible | Ajuntament\nInici / Noticies / Vidreres se suma a la Setmana de la Mobilitat Sostenible\nVidreres se suma a la Setmana de la Mobilitat Sostenible\nEnguany l'activitat organitzada a la localitat és el 1r duatló infantil de Vidreres el proper diumenge 23 de setembre a les 9.30 hores.\nL'Ajuntament de Vidreres comparteix els objectius d'aquesta iniciativa i, per això, un any més organitza activitat en el marc d'aquesta campanya.\nSetmana de la Mobilitat Sostenible a Vidreres:\n1r Duatló Infantil de Vidreres\nA les 9.30 h al pavelló municipal.\nInscripcions el mateix dia, de 9 a 9.15 h.\nEsmorzar i obsequis per a tots els participants\nAdaptat per a totes les edats


Alexis Jenni. El arte francés de la guerra – Josep Burgaya\nAlexis Jenni. El arte francés de la guerra\n26/08/2014 26/08/2014 per Josep Burgaya, posted in Recomanacions\nAls que ens agraden els llibres, almenys als que ens agraden fins el punt de constituir una part fonamental de la nostra vida, res ens sol satisfer més que descobrir algun autor nou i algun llibre que no teníem catalogat i ens convulsioni de manera especial, especialment en la literatura de creació. Ho gaudim encara més, perquè ens recorda que la creativitat humana, la possibilitat d’emocionar des del punt de vista literari és gairebé infinita, mentre que el nostre coneixement i la capacitat de llegir tot el que val la pena es notòriament limitada. Res m’agrada més que els suplements literaris que em fan intuir que aquell autor o aquesta obra poden ser del meu agrat, o aquell amic amb qui compartint gustos literaris et descobreix alguna joia a la que tu no havies arribat. Aquest estiu i d’una manera una mica casual he descobert un autor i una obra que no puc evitar de compartir amb vosaltres, perquè crec que val realment la pena, especialment pels llegidors que no els intimiden i els tiren enrere novel·lots de 700 pàgines.\nAlexis Jenni no es cap autor molt estrany o amagat per a minories, de fet amb El arte francés de la guerra (RBA, 2012), va aconseguir el prestigiós Premi Gouncourt a França el 2011. És, això sí, la novel·la primerenca d’un autor tardà. Professor de biologia en un institut de secundaria, s’estrena en el paper imprès amb aquesta magnífica i inoblidable obra, ja que fins aleshores l’únic que escrivia era un blog il·lustrat. No sé on era aquest autor fins ara, però certament construeix una obra que denota maduresa humana i vivencial. Crec que ha aixecat una de les millors obres de ficció sobre la França contemporània, de l’alçada de Michael Houellebecq o de Jean-Michel Guenassia. No crec que cap llibre d’assaig aconsegueixi d’explicar millor les misèries de la “grandeur” francesa, així com la seva declinació com a país.\nAmb un llenguatge net i elegant, un estil molt depurat que fa pensar amb un autor de llarga trajectòria, Jenni estableix un diàleg entre el passat i el present francès, des de la Segona Guerra Mundial fins avui, desmitificant les falses grandeses bèl·liques sobre el que s’ha contruït el món occidental. El diàleg entre dos personatges atntitètics, entre un jove friqui que viu als marges de la societat i el vell combatent de la Resistència i de les guerres colonials, que fa temps ha deixat de creure que hi hagi grandesa darrera las raons dels estats. El primer capítol, de fet introductori, on es planteja la novel·la i el protagonisma viu des del llit la primera Guerra del Golf, dubto que es pugui millorar per explicar el caràcter surrealista i absurd de tota guerra, amb una càrrega irònica i sarcàtica brutal. Un llibre impagable!\nPrevious postSortir de l’atur ja no és sortir de la pobresa\nNext postConverses a Catalunya Ràdio (23/08/2014)


Una nova imposició del castellà en l’etiquetatge per a celebrar els 3 anys del Codi de consum | Notícies | Plataforma per la Llengua\nUna nova imposició del castellà en l’etiquetatge per a celebrar els 3 anys del Codi de consum\nTres anys després de la seva aprovació, el Codi de consum no ha permès normalitzar el català en l'etiquetatge comercial. A finals del 2012, només el 6% dels productes l'havien aplicat. L'aniversari coincideix amb l'aprovació d'una nova disposició legal que obliga a etiquetar en castellà, que se suma a les més de 200 disposicions continuen imposant el castellà en l'etiquetatge dels productes catalans.\nAvui fa justament 3 anys de l'aprovació de la Llei 22/2010 del Codi de consum de Catalunya que introduïa l'equiparació del català al castellà en l'àmbit de l'etiquetatge, establint la presència de la llengua catalana en les dades obligatòries dels productes distribuïts a Catalunya de la mateixa manera que des de fa molts anys és obligatori per al castellà. Però, malauradament, 3 anys després el català encara resta lluny de la normalització en aquest àmbit i segons un informe realitzat de la Plataforma per la Llengua l'any 2012, tan sols el 6% dels productes aplicaven el Codi de consum.\nTot i la clara preeminència del castellà en aquest àmbit, el 10 de juliol passat es publicava al BOE el Real Decreto 506/2013, de 28 de junio, sobre productos fertilizantes que obliga a etiquetar aquests productes en castellà, concretament, a l'article 9. Aquesta nova disposició impositiva se suma a les més de 200 que obliguen a utilitzar aquesta llengua en els productes distribuïts a Catalunya. A més, les empreses les acompleixen àmpliament.\nContràriament, moltes empreses - entre aquestes Henkel, Durex, Gillette, Dodot, Fairy Coca-Cola, Nestlé, Danone, Casa Tarradellas, o Pasqual - ignoren la Llei del Parlament de Catalunya i es neguen a etiquetar en català. Fins i tot, algunes com Eckes-Granini Iberica, es vanten de no aplicar les lleis del Parlament de Catalunya i diuen que només consideren vàlides les lleis de l'Estat espanyol i les de la Unió Europea. Cal recordar, que a dia d'avui, el català és l'única llengua d'Europa amb un nombre similar de parlants que no compta amb una presència normalitzada en l'àmbit de l'etiquetatge i en el món socioeconòmic.\nDes de l'Agència Catalana del Consum, després un llarg període de converses amb els diferents sectors econòmics afectats, s'ha començat a contestar als denunciants comunicant-los que "s'inicien les actuacions necessàries per tal d'aclarir els fets exposats". Així mateix, respon que "en cas que es comprovi l'existència d'infracció administrativa en matèria de Consum, es prendran les mesures correctores oportunes." Ara per ara, la Plataforma per la Llengua no té constància de cap denúncia tramitada ni producte retirat del mercat. Pel que fa als productes alimentaris l'Agència Catalana de Consum ha arxivat les denúncies mentre el català no sigui llengua oficial de la Unió Europea atès que entén que pot haver-hi incompatibilitat amb un reglament europeu sobre productes alimentaris.


Per què és tan important la teràpia físico vascular\nLa teràpia físico vascular s'utilitza avui en camps molt diversos. I és que la millora de la microcirculació té un efecte positiu en molts aspectes per a la salut, la resistència immunitària, així com per al benestar general.\nLa microcirculació és una part d'enorme importància funcional en el sistema circulatori humà. Aquesta es desenvolupa a la fina i àmpliament ramificada xarxa que formen els petits i diminuts vasos sanguinis, l'anomenada microcirculació.\nBasant-se en anys d'experiència, Bemer ha desenvolupat constantment la teràpia vascular física, en part, amb coneixements revolucionaris sobre els bioritmes de processos regulars locals i globals. Una estimulació efectiva de la microcirculació suposa una ajuda per als mecanismes de regulació més importants del cos humà pel que fa a la prevenció i processos de curació, recuperació i regeneració, i s'aplica de manera complementària a nombrosos tractaments i indicacions.\nLa teràpia de Bemer està indicada per alleujar les molèsties causades per malalties contretes amb o com a conseqüència de complicacions derivades de la microcirculació deficient, o que provoquen aquestes complicacions, a causa d'una insuficiència vasomotora. L'equip de la teràpia de Bemer està dissenyat per incrementar la freqüència limitada de contracció dels vasos sanguinis capil·lars superficials de mida reduïda o molt reduïda (<100 micres). D'aquesta manera, es millora la distribució sanguínia a la xarxa capil·lar de la microcirculació.\nEstructures de la microcirculació\nLa microcirculació està constituïda per diverses estructures: els vasos sanguinis diminuts (arterioles, capil·lars, vènules), els vasos limfàtics inicials (presents a la part davantera del flux) i l'espai intersticial (espai que hi ha entre els vasos sanguinis, els vasos limfàtics i les cèl·lules).\nUna microcirculació deficient pot provocar una carència energètica en les cèl·lules com a conseqüència d'una insuficiència en els processos de distribució i eliminació. En un primer moment, es produeix una reducció del rendiment i, a continuació, una disfunció en les cèl·lules afectades. La microcirculació deficient es podrà considerar una malaltia quan afecti una quantitat de cèl·lules d'un òrgan o teixit tal que provoqui la manifestació de símptomes. Les cèl·lules en condicions de carència energètica no poden funcionar a ple rendiment. La majoria de les cèl·lules tenen un cicle de vida i es renoven quan aquest arriba al seu final, però les cèl·lules amb manca energètica moren de forma prematura. Fins i tot els nostres glòbuls blancs i, per tant, l'efectivitat del nostre sistema immune, depenen directament de la microcirculació i de la condició energètica d'aquestes cèl·lules.\nLa microcirculació és la característica del nostre sistema circulatori que garanteix la distribució de cada cèl·lula del cos mitjançant un flux sanguini regulat amb els nutrients i l'oxigen necessaris. Així mateix, la microcirculació és l'encarregada de desallotjar els productes finals del metabolisme, com el diòxid de carboni, produïts com a conseqüència de l'activitat cel·lular. Tal com indica el prefix "micro", parlem de vasos extremadament petits, ja que les cèl·lules presenten una grandària molt reduïda (les cèl·lules del cos no són visibles per a l'ull humà). Per tant, el nostre cos presenta una xarxa enorme de vasos sanguinis diminuts, alguns dels quals són 4 vegades més estrets que un pèl.\nEn què ens pot ajudar la teràpia fisico vascular?\nMolts pacients reporten una millora del seu estat general de salut i un augment del benestar i rendiment. Els estudis d’observació a més a més confirmen que la teràpia físico vascular, com a tractament de recolzament, pot contribuir a l’èxit d’una teràpia mèdica convencional.\nAixò inclou entre altres, el tractament de la diabetis, trastorns de cicatrització de ferides o la malaltia arterial perifèrica oclusiva. Més enllà, es mostren èxits en la teràpia del dolor, artrosis, reuma, fatiga crònica, millores en els valors del son en pacients amb trastorns del son, estrès i refredats així com un recolzament als processos de rehabilitació i regeneració.\nDepenent del quadre clínic, la teràpia físico vascular es realitza com a teràpia de cos sencer per a la millora general de la microcirculació i localment per a l’estimulació addicional dels microvasos en les regions del cos afectades.\nResultats d'una bona microcirculació\n1. Activem el poder auto-regenerador del nostre cos 2. Potenciem l'oxigenació dels teixits i la regeneració cel·lular 3. En activar la microcirculació, millorem el subministrament d'oxígen i nutrients a les teves cèl·lules i eliminem les toxines amb més facilitat 4. Prevenim l'envelliment prematur del nostre organisme 5. Potenciem tots els tractaments mèdics i terapèutics\n** En l'actualitat, la base de dades científica compta amb més de 500 pàgines d'estudis científics sobre una àmplia varietat d'aplicacions en les que la teràpia vascular física ha demostrat la seva eficàcia i els seus efectes adjuvants. Per ara, s'han publicat 3 llibres, 12 estudis disponibles per a la consulta a PubMed i al voltant de 50 publicacions més.


Defensa contra les forces del mal: Cerca del tresor - La postguerra espanyola (II): la manipulació educativa\nCerca del tresor - La postguerra espanyola (II): la manipulació educativa\nContinuem investigant el tipus de societat que la dictadura franquista va voler imposar, així com els mètodes amb què ho va intentar. Avui tractarem d'esbrinar alguna cosa més sobre la participació de la Sección Femenina en aquestes manipulacions.\nEl franquisme va retirar del sistema educatiu tots els professors que no van poder aportar un certificat d'adhesió al règim, condemnant molts docents a la misèria i creant un gran dèficit de professionals de l'educació; com va suplir aquest dèficit? d'on va obtenir els nous educadors?\nEl franquisme va eliminar la coeducació, un dels avenços de la República, i va tornar a educar separadament nens i nenes; amb quins arguments justificava aquest canvi?\nNo només s'educava nens i nenes separadament, sinó que també se'ls impartien coneixements diferents; pots descriure tres diferències entre l'educació que rebien els nens i la que rebien les nenes?\nLa SF va tenir actuacions molt importants en ambients rurals en l'àmbit sanitari; pots comentar tres objectius de la SF en aquest camp?\nQuines qualitats físiques preferia la SF en les infermeres? Què vol dir "figura pícnica"? Per què creus que es buscaven aquestes qualitats en les dones que havien de ser infermeres?\nEls ideòlegs del franquisme associaven l'home i la dona a trets de caràcter ben diferents; en què es resumien aquests trets o característiques?\nLa SF impulsava la pràctica de l'esport entre les dones; quins tipus d'esport? amb quines finalitats? quin tipus de valors tractaven de difondre amb aquestes pràctiques?\nDe manera aproximada, quina era la proporció noies i nois escolaritzats en els estudis primaris (escola) i secundaris (batxillerat) entre 1940 i 1959? A què es devien aquestes diferències?\nPassava el mateix amb els estudis de magisteri? Per què?\nEn els estudis tècnics, en quins camps hi havia més matrícula femenina? I en la universitat? Per què?\nHas fet un repàs a algunes característiques dels objectius educatius de la dictadura franquista: creus que alguna d'aquelles característiques encara és present en la societat actual? I en el sistema educatiu actual? Quines? Penses que la societat actual o el nostre sistema educatiu les reforcen, hi són indiferents o les rebutgen?\nEmbruixat per Severus a 19:02


El duel de bones ratxes es queda a Puig-reig (1-0) - Regió7 :: El Diari de la Catalunya Central\nFUTBOL | TERCERA CATALANA\nEl duel de bones ratxes es queda a Puig-reig (1-0)\nEls locals van disposar de més arribades a l'àrea del Castellnou i van controlar el ritme del matx\nredacció 11.11.2019 | 01:04\nEl Puig-reig s'ha convertit en un dels equips més fiables en defensa en aquest inici de competició arxiu/jordi biel\nEl Puig-reig s'ha convertit en un dels equips més fiables en defensa en aquest inici de competició\nEls berguedans només van patir en el joc aeri per sumar la victòria\nEl Puig-reig es va imposar al Castellnou en un partit que va enfrontar dos equips que acumulaven dinàmiques positives. Finalment, els berguedans van fer valer la seva fermesa en condició de local i van infligir la primera ensopegada de la temporada als bagencs. El matx va arrancar amb força igualtat, tot i que el domini de la pilota corresponia lleugerament als locals, mentre que el Castellnou va preferir tancar-se al darrere i buscar la seva opció al contraatac. Amb el pas dels minuts, els puig-regencs van transformar aquesta superioritat en la possessió en algunes aproximacions perilloses. La més clara va ser una jugada individual de Miki, que després de superar fins a tres defenses visitants va topar amb una gran intervenció del porter. Malgrat això, en una jugada aïllada just abans del descans, els visitants van disposar d'una gran oportunitat per avançar-se des del punt dels onze metres, però el porter berguedà va aturar la pena màxima i va mantenir intacte l'electrònic.\nA la represa, es va mantenir la mateixa tònica i, fins i tot, el Puig-reig va intensificar el seu domini. La superioritat berguedana va desembocar, finalment, en un gol de Claret, després d'aprofitar una pilota morta a la frontal de l'àrea. En el darrer tram de partit, el Castell-nou va avançar les línies i va inquietar els locals en algun córner i falta lateral, però no en va tenir prou per salvar l'empat. Amb aquest triomf, el Puig-reig continua invicte a casa i es consolida com un dels equips més en forma de la competició, en haver sumat 19 dels últims 21 punts posibles.\n8 de març sense Lidia\nEl Manresa viu el flagell de l'empat\nHistorietes per agafar aire\nManresa crea un itinerari audioguiat sobre els bombardejos franquistes\nEls trapers 31 FAM fan dos concerts a la Stroika, plena amb el públic assegut


Thunderbird i més - Rescat.net\ndijous, 09 de desembre de 2004 - 21:37 enviat per: Rescat.net\nPocs dies després del seu llançament mundial, ja és disponible la versió en català del Thunderbird 1.0, feta per Softcatalà. El Thunderbird és un gestor de correu amb moltes característiques i funcions interessants que el converteixen en el gestor lliure més popular de l'actualitat.\nA més a més, tres novetats més de programari a la web, totes tres relacionades amb l'edició gràfica. Del Txus ens en venen dues: d'una banda, l'Active GIF Creator, programa per crear gifs animats a partir d'imatges, i de l'altra el FlashSlider, amb què podrem crear efectes flash. Finalment, de l'associació La Vida en català enllacem la traducció del conegut joc d'eines Corel Draw Graphics en la seva versió número 11.


CURS SUBVENCIONAT. AULA VIRTUAL: "DECLARACIÓ DE LA RENDA NIVELL BÀSIC. IMPOST SOBRE LA RENDA DE LES PERSONES FÍSIQUES"- ABRIL 2021-\nDurada: 20h. (18 hores videoconferència + 2 hores activitats individuals)\nDates: Del 7 al 21 d'abril de 2021. (Dies 7, 8, 12, 14, 19 i 21 d'abril).\nHorari: 10 a 13hrs.\nEntrega de formularis d'inscripció: Fins dijous 25 de març.\nConèixer l'impost sobre la renda de les persones físiques i les obligacions de l'empresa en relació amb l'impost.\n1. Fet imposable: àmbit material, subjectiu i temporal. La determinació de la base liquidable.\n2. Rendiments del treball.\n3. Rendiments d'activitats econòmiques.\n4. Rendiments del capital i imputacions de rendes immobiliàries.\n5. Guanys i pèrdues patrimonials.\n6. Habitatge habitual.\n7. Liquidació de l'impost, base imposable, tarifa, deduccions, tributació conjunta i gestió de l'IRPF.


Noticia UPV: Pertany al Departament de Comunicació Audiovisual, Documentació i Història i imparteix classe a la Facultat de Belles Arts i al Màster en Fotografia | Universitat Politècnica de València\nPertany al Departament de Comunicació Audiovisual, Documentació i Història i imparteix classe a la Facultat de Belles Arts i al Màster en Fotografia\nAmb una telefonada li ho comunicava personalment el ministre de Cultura i Esport, José Manuel Rodríguez Uribe, el divendres 13 de novembre, que ho publicà al Twitter a les 12.42 del matí: “Acabem de conèixer la decisió del jurat del Premi Nacional de Fotografia 2020. Ha sigut per a l'alacantina Ana Teresa Ortega Aznar. He tingut l'oportunitat, i el plaer, de comunicar-li-ho personalment. Enhorabona, Ana! Una abraçada”.\nSegons la nota de premsa publicada a la pàgina web del Ministeri de Cultura i Educació, el jurat ha reconegut Ana Teresa Ortega Aznar per “entendre la fotografia com a instrument de construcció de la memòria i història col·lectives”. També ha destacat “la seua constant reflexió entorn del medi fotogràfic guiada per una voluntat indagatòria dels seus límits i possibilitats com a llenguatge híbrid que dialoga amb la tridimensionalitat”. El premi té una dotació econòmica de 30.000 euros.\nAna Teresa Ortega Aznar va nàixer a Alacant el 1952. És professora del Departament de Comunicació Audiovisual, Documentació i Història de l'Art de la Universitat Politècnica de València. Imparteix classe a la Facultat de Belles Arts i en el Màster en Fotografia de la UPV, del qual és la directora.\nVa començar la producció fotogràfica en els anys noranta. El seu treball té com a element central la fragilitat de la memòria històrica. Tota la seua producció està guiada per una reflexió sobre el medi fotogràfic, els seus límits i les seues possibilitats com a llenguatge per a aprehendre el passat i recuperar-ne així la dimensió emancipadora.\nEn els seus plantejaments inicials indaga en la relació entre fotografia (visual) i la materialitat i tridimensionalitat de l'escultura i els espais arquitectònics, palès en les seues fotoescultures o en sèries i instal·lacions on la imatge es projecta en arquitectures (com en la sèrie ‘Escriptors’).\nDes de 2007 el seu treball adquireix una dimensió documental, en sèries on rescata la memòria dels represaliats pel franquisme per a restituir-ne la història: ‘Figures de l'Exili’, ‘Cartografies Silenciades’, ‘De Treballs Forçats’.\nEn els últims anys aprofundeix en la relació amb l'univers intangible de la literatura i el pensament en ‘Presències Ombrívoles’, on col·labora amb escriptors i intel·lectuals per a reflexionar sobre el discurs històric, la responsabilitat de l'historiador o la narració de la memòria col·lectiva.\nLa seua obra ha sigut exhibida en mostres individuals i col·lectives celebrades, entre d’altres, al Museu de la Universitat d'Alacant, la Fundació Espais d’Art Contemporani (Girona), la Galeria Visor (València). El 2019 se celebrà l'exposició retrospectiva ?Ana Teresa Ortega. Passat i present, la memòria i la seua construcció? al Centre del Carme Cultura Contemporània de València.\nEl professor jubilat de la UPV i director extern del Màster en Fotografia, Josep Benlloch Serrano, ha format part del jurat, que ha estat presidit per María Dolores Jiménez-Blanco Carrillo de Albornoz, directora general de Belles Arts.\nLa resta de vocals del jurat han sigut Montserrat Soto Pérez, Premi Nacional de Fotografia 2019; Mónica Carabias Álvaro, historiadora de la fotografia, comissària d'exposicions i professora titular d'Història de l'Art de la Universitat Complutense de Madrid; Horacio Fernández Martínez, professor d'Història de la Fotografia de la Universitat de Castella-la Manxa i comissari independent; Enric Mira Pastor, professor titular del departament de Comunicació i Psicologia Social de la Universitat d'Alacant; Erika Goyarrola Olano, investigadora i comissària, i Roxana Popelka Sosa Sánchez, professora de la secció departamental de Sociologia Aplicada i membre del Consell de l'Institut d'Investigacions Feministes de la Universitat Complutense de Madrid.


FINALITZA AMB MOLT D’ÈXIT UNA NOVA EDICIÓ DEL TALLER DE MEMÒRIA\nAvui ha finalitzat amb molt d’èxit el programa de “Suport Psicosocial i Educatiu a l’Envelliment” que ha impartit la regidoria de Gent Gran de l’Ajuntament de Santanyí a través de l’Institut Mallorquí d’Afers Socials (IMAS).\nJa fa uns anys que aquest programa es duu a terme a la Residència de la Gent Gran de Santanyí i continuant amb la línia dels darrers anys, el projecte ha tengut una gran acollida, ja que de cada any el grup és més gran.\nEs tracta d’un programa de suport a les persones majors, amb l’objectiu de potenciar l’envelliment actiu i l’autonomia personal, desenvolupant les seves habilitats socials i treballant la prevenció o la compensació de les dificultats de memòria que poden anar associades a l’envelliment.\nEl programa va adreçat a persones majors de 60 anys del municipi de Santanyí. S’ha dut a terme en un espai comunitari i es realitzava una sessió setmanal a càrrec de psicòloga Margalida Escalas (IMAS).\nUna vegada acabada la clausura del taller, el batle de Santanyí, Llorenç Galmés, la regidora de Gent Gran, Maria Pons, i la tècnica de Serveis Socials, Maria Teresa Amengual, han volgut felicitar individualment a tots els participants fent entrega d’un diploma que certifica la finalització del curs.\nGalmés ha destacat la gran acceptació que ha obtingut la convocatòria: “Estem molt contents de veure com la gent participa de manera activa en aquests programes. Ens ho demanen cada any i l’acollida és molt bona. Pensam que aquests tallers són molt importants i molt productius per tenir la memòria en actiu i veiem que s’ho passen beníssim, així que els resultats no poden ser més satisfactoris”.\nEstà previst que de cara a l’any aquest taller que ve es torni a realitzar gràcies a la gran acollida que té any rere any.\nPer inscriure’s, només cal que l’interessat es dirigeixi a Serveis Socials i faci una instància per escrit.\nTaller memòria 2016


DULIA - LA DEVOCIOTECA: El beat Francesc Coll podrà ser 'sant' aviat\nEl beat Francesc Coll podrà ser 'sant' aviat\nLa setmana passada, el papa Benet XVI va autoritzar que es considerés com a provat un segon miracle atribuït a la intercessió del beat Francesc Coll i Guitart.\nFrancesc Coll i Guitart, tal com recull l’apunt biogràfic que apareix a la Gran Enciclopèdia Catalana (1), va néixer el 1812 a Gombrèn (Ripollès) i va morir el 1875 a Vic (Osona). Va pertànyer a l’orde dels dominics i va fundar, després d’una important tasca missionera per Catalunya, la congregació de les dominicanes de l’Anunciata que, des de Vic, s’ha estès a tot el món. Podeu llegir la biografia oficial al web del Vaticà (en castellà).\nEl procés de beatificació es va iniciar el 1928 a Osona. El 1958, segons va quedar reconegut el 7 de juliol de 1977, per intercessió de Francesc Coll es va produir la curació miraculosa de la lleonesa Justa Barrientos. Aquest fet va permetre la seva beatificació que es va produir el 29 d’abril de 1999, en el primer d’actes d’aquest tipus de la llarga llista que va presidir Joan Pau II.\nAmb l’aprovació d’aquest nou miracle, el segon, la Congregació per a les Causes dels Sants té via lliure per declarar-lo sant mitjançant la seva canonització (podeu veure les parts d’aquest procés a l’article “Servents de Déu, venerables, beats i sants” publicat el 31 de maig passat en aquest bloc).\nLa notícia del reconeixement del segon miracle del beat ha estat recollida en mitjans de comunicació comarcals i d’àmbit general.\nVegeu, també, l’article: Davant la pròxima canonització del beat Francesc Coll i Guitart\nNota: Segons les darreres informacions, el beat Francesc Coll serà canonitzat el proper 11 d'octubre de 2009.\nSuperior.- anvers i revers de medalla amb reliquia de Francesc Coll i Guitart en tant que servent de Déu (col·lecció de l'autor)\nInferior.- plaqueta de metall de 55 x 40 mm amb reliquia del beat Francesc Coll (col·lecció de l'autor)\n1 “Coll i Guitart, Francesc”.Dins: Gran Enciclopèdia Catalana, vol. 7. Barcelona: Enciclopèdia Catalana, 1986-1989 p. 438\nPublicat per Joan Arimany i Juventeny a 13:27


Llavors de lli i restrenyiment | Consumer\nLlavors de lli i restrenyiment\nAquest complement s'utilitza per combatre els problemes de trànsit, encara que són necessaris més estudis que avalin els seus efectes\nPosar en remull unes llavors de lli durant tota la nit i prendre la barreja en dejú. Submergir quatre prunes passes en aigua i beure el suc l’endemà, juntament amb les prunes. Ingerir una cullera sopera d’oli d’oliva o un got d’aigua temperada abans de desdejunar… Aquests són alguns remeis casolans que formen part del patrimoni popular per corregir el restrenyiment, un malestar que afecta a prop del 20% de la població a Espanya, en la seva majoria, dones i persones majors.\nLes llavors de lli són un dels complements dietètics usats com a tractament alternatiu als medicaments per millorar el restrenyiment i els símptomes associats, tals com la inflor i els dolors abdominals. Encara que el lli (“Linum usitatissimum”) és una flor blava, les seves llavors, que es poden consumir sense modificar o com a oli de linaza, van del groc daurat al marró vermellós.\nEs desconeix si hi ha un moment idoni per prendre les llavors o si estan contraindicadas en algun cas\nA aquest complement se li suposa un efecte laxant a tenor del contingut en fibra, tant soluble com a insoluble, ja que la falta de fibra en la dieta és una de les causes elementals del restrenyiment. L’àcid alfa-linolénico i els lignanos són altres dos potents components als quals s’associen els beneficis d’aquestes llavors. No obstant això, són escasses les evidències científiques que demostren els efectes de les llavors de lli. Es desconeix si hi ha un moment idoni per prendre-les i que el seu efecte resulti més efectiu, en quina quantitat, si existeixen circumstàncies en les quals el seu consum estigui contraindicado…\nEn 2004, un estudi publicat en “Current Topics in” Nutraceuticals va avaluar l’eficàcia de les llavors de lli en el restrenyiment, si bé es va centrar en pacients amb còlon irritable. En aquest estudi es van comparar els efectes digestius del consum diari de 6 a 24 g de llavors de lli (barreja de fibra soluble, insoluble i oli de linaza) amb la ingesta de 6 a 24 g diaris de psyllium (només fibra soluble), també conegut com isphagula i que deriva de les peles de la llavor de Plantago ovata. L’experiment es va realitzar en 55 persones amb síndrome d’intestí irritable i, encara que es tracta d’un grup de població concreta, no va haver-hi diferències significatives en el nombre de persones que van experimentar millores en els seus hàbits intestinals en prendre un o un altre complement. Sí es va apreciar, en canvi, una major reducció de la inflor abdominal entre els qui van prendre llavors de lli.\nEn una revisió recent, realitzada per experts del Memorial Sloan-Kettering Cancer Center de Nova York i publicada en 2007, es confirmen, no obstant això, els efectes benèfics de les llavors de lli i de l’oli de linaza per tractar el restrenyiment.\nLa clau: la quantitat de fibra diària\nEls criteris per mantenir una dieta equilibrada recomanen consumir diàriament entre 25 i 30 g de fibra. Per aconseguir aquesta quantitat sense dificultat, cal menjar cada dia dues o tres peces de fruita fresca, una amanida i una mica de verdura, llegums o cereals integrals (pa, biscotes, cereals de desdejuni, galetes i, fins i tot, arròs i pasta). Aquests aliments es poden alternar en els menjars principals. La fruita seca i les fruites dessecades són molt útils, ja que concentren molta quantitat de fibra en poc volum.\nEn una publicació alemanya sobre els usos preventius i terapèutics de la fibra dietètica per tractar el restrenyiment, entre altres trastorns de salut, els autors de la revisió van constatar que la dosi terapèutica de la fibra dietètica oscil·la entre 20 i 40 g al dia en forma de preparats o barreges de fibres, i de 10 a 20 g al dia si es tracta de fibra purificada. La quantitat de fibra en forma de complement dietètic que consumeix una persona depèn, entre altres coses, de la ingesta a través de la dieta, la resposta de l’organisme a l’acció d’aquest nutrient, el grau de restrenyiment o la presa de medicaments.\nAixò s’explica, en bona part, per les diferents propietats i efectes fisiològics derivats del consum dels dos tipus de fibra: soluble i insoluble. El fet que una varietat sigui més efectiva per a una persona, no implica el mateix efecte per a una altra. La clau està a experimentar, mitjançant l’assessorament d’un sanitari, i ajustar les quantitats fins a aconseguir el resultat esperat.\nLa fibra soluble és més viscosa en contacte amb l’aigua i forma gels que se sumen en pes a la femta i augmenten el trànsit intestinal. La fibra insoluble té la qualitat d’estimular el moviment dels músculs intestinals i accelerar el trànsit. Això podria explicar que, encara que els aliments i els complements dietètics rics en fibra es mostren en general eficaces per tractar el restrenyiment, no totes les persones experimenten la mateixa millorança, ni en el mateix temps o període.\nDETERMINAR LES CAUSES\nDiagnosticar el restrenyiment resulta fàcil. La major dificultat resideix a determinar les seves causes. Des del punt de vista mèdic, el restrenyiment està definit de manera clara i concisa. S’entén com la dificultat en la defecación en més del 25% de les ocasions, associada a dolors abdominals, flatulència i inflor, amb enduriment de la femta de grandària petita en forma de boletes i un pes molt per sota del normal (250 grams). Però la diversitat de causes associades al restrenyiment -falta de fibra dietètica, predisposició genètica, debilitat dels músculs de la paret abdominal, edat, estenosis, malalties o trastorns del tracte digestiu com el còlon irritable, els diverticles, les fissures i les hemorroides-, unit a la subjectivitat del trastorn, fa difícil determinar la causa i, per tant, establir el tractament eficaç.\ncomplement fibra gramos-ca llavors de lli restrenyiment


El sindicat d'infermeria SATSE denuncia que a l'estiu tancaran 1.900 llits a Catalunya La República\nEl sindicat d’infermeria SATSE denuncia que a l’estiu tancaran 1.900 llits a Catalunya\nACN Barcelona.-El sindicat d’infermeria SATSE ha denunciat aquest dilluns que a l’estiu tancaran 1.900 llits a Catalunya. L’entitat ha criticat que els governs autonòmics utilitzin l’argument de les vacances per […]\nACN Barcelona.-El sindicat d’infermeria SATSE ha denunciat aquest dilluns que a l’estiu tancaran 1.900 llits a Catalunya. L’entitat ha criticat que els governs autonòmics utilitzin l’argument de les vacances per reduir places i serveis, “la qual cosa afectarà negativament la seguretat i salut dels ciutadans, així com de les infermeres, infermers i fisioterapeutes”. “En lloc d’aprofitar l’estiu per continuar treballant en la reducció de les llistes d’espera, aquestes s’incrementen més en paralitzar-se les consultes externes, les proves diagnòstiques i les intervencions quirúrgiques no urgents”, denuncia SATSE, que considera un “insult a la intel·ligència” que es digui que no es tanquen llits, sinó que s’adequa l’oferta a la demanda.\n“Es tracta ni més ni menys d’estalviar diners a costa de l’atenció sanitària que es presta a pacients i ciutadans”, conclou el sindicat, que es queixat que els infermers i els fisioterapeutes que fan vacances no són substituïts, així que els que es queden treballant pateixen una major sobrecàrrega laboral.


Avuí he volgut col·laborar amb la campanya de conscienciació amb un micro-vídeo que gustosamenr he lliurat a una adreça electrònica de l’ajuntament. Tot continua igual.Confinats i fotuts.Les compareixences de les autoritats per la tele cada dia són més cansines de tal forma que sempre diuen el mateix.Semblen sermons buits de continguts amb poca substància. M’agradaria sentir: » «A tal hospital han arribat ja 5.000 caretes, 100 respiradors nous i 500 EPIS d’alta qualitat….» i aixina, aixina a tots els hospiTals de les Espanyes. Aquestes dades són les que m’agradaria sentir i no morts i més morts.\n926 Visites totals, 2 Visites avuí


Gusyluzz el Dt 02 Abr 2013, 21:44\nEls que el feu servir, quin GPS em recomanarieu? Majoritàriament és per anar amb el kayak, o sigui petit, senzill, resistent a l'aigua i pràctic. I si és econòmic encara millor. No demano gaire eh?\nDani el Dc 03 Abr 2013, 00:43\nJo tinc el model anterior a aquest (es igual sense plànol)\nConnexió a USB per pc, per després enviar rutes a google earth, wikiloc, etc... i veure els recorreguts\nEt dona posició, pots marcar waypoints, pots fer rutes, et diu temps aturat i temps en moviment, velocitat màxima i mitjana, distància recorreguda, etc...\nJo el faig servir per marca waypoints, bàsicament pedres o llocs on he tingut bones picades o captures, i quan ja tens una zona amb varia waypoints, et pots fer la teva ruta de pesca prescindint de la sonda i anant de punt en punt...\nEl faig servir amb piles alcalines, duren unes 20/25 hores tot i que pots fer servir recarregables, es pot mullar o inundar temporalment i no li pasa res\nGusyluzz el Dc 03 Abr 2013, 10:28\nGracies Dani. L'he mirat a la web i té molt bona pinta i preu. Sobre la precisió què me'n pots dir? Se d'altres que tenen marges d'error grans.\nDani el Dj 04 Abr 2013, 11:29\nbona precissió, no et sabria dir, però 1 o 2 metres error màxim, i ni aixó... la precisió dels gps depén de si estem en guerra o no i de si els americans la varien, quan les guerres del golf o d'iraq, la precisió era de mig quilometre...\nGusyluzz el Dt 16 Abr 2013, 22:41\nJa m'he fet amb un Garmin Etrex. Provat a mar i muntanya i la veritat és molt, molt precís, diminut, senzill d'utilitzar, marcar i trobar punts facilíssim, genial que tingui resistencia a l'aigua. Gracies pels consells\nDani el Dc 17 Abr 2013, 11:02\nva molt bé, m'alegro que t'agradi !


Tercera trobada solidària de vehicles clàssics amb el càncer a Olot - Diari de Girona\nTercera trobada solidària de vehicles clàssics amb el càncer a Olot\nLa tercera Trobada de Vehicles Clàssics s'iniciarà el diumenge, dia 10 de juny, a partir de les 8 del matí al pavelló Firal. Hi haurà un esmorzar i un dinar solidari. Els diners de les inscripcions aniran a la lluita contra el càncer i el suport a familiars de pacients.\nA més de la concentració de cotxes, han programat una sortida amb bicicleta de muntanya, concert per a l'aperitiu, campionats de truc. Hi haurà tallers de castells humans i els Xerrics d'Olot elevaran castells durant tot el matí. També hi haurà parades vinculades als cotxes antics.


El comú d'Andorra la Vella treballa per reobrir el roc del Solà dissabte després d'una esllavissada - Altaveu el diari digital d'Andorra\nEl comú d'Andorra la Vella treballa per reobrir el rec del Solà després d'una esllavissada\nUn despreniment en un hort ha tapat el conducte d'aigua en el tram entre els Espuis i el roc del Patapou\n30/04/2021 (11:38 CET)\nCamí del rec del Solà. ARXIU\nEls operaris del comú d'Andorra la Vella treballen per a poder reobrir aquest dissabte el tram del rec del Solà entre els Espuis i el Roc del Patapou després del despreniment d'un mur en un hort particular. Tot i que els treballs de reparació corresponen al privat, la corporació els durà a terme per a tornar a obrir el camí de cara al cap de setmana.\nLa caiguda del mur ha fet que una pedra anés a parar a la conducció d'aigua. Les darreres i intenses pluges han fet que augmentés el cabal i que el curs d'aigua es desviés per l'escala del camí dels Espius, afectant un xalet. L'aigua ha arrribat al carrer de la Llacuna, al centre d'Andorra la Vella. La previsió meteorològica apunta a més pluges durant el cap de setmana.


Gabol i Valencia Basket han aconseguit un acord perquè esta empresa es mantinga com a “patrocinador oficial” de l'entitat taronja durant la temporada 2021-22. Gabol ha sigut patrocinador del club de manera ininterrompuda des de 2015, i tornarà a proveir de maletes i motxilles als nostres primers equips en els seus viatges per Espanya i Europa en la pròxima temporada.\nGabol és una empresa valenciana especialitzada en el disseny, producció i comercialització de maletes, bosses, carteres i motxilles escolars. El seu origen es remunta a l'any 1965, quan la família Gallego comença a fabricar productes de marroquineria des del seu xicotet taller a Burjassot. Hui dia, són presents en 65 països per tot el món i compten amb més de 1.600 punts de venda a Espanya.


Arxius de Societat - Centpeus\n03/11/2021 03/11/2021 by Daniel\nAixò del negacionisme comença a escapar-se de les mans. Ja està bé ser una mica escèptic sobre gairebé qualsevol tema i no creure cegament tot el que ens diguin. Però l'excés d'incredulitat porta a posicions absurdes i, sovint, ridícules. Tant, que ara ja es fa molt difícil diferenciar els que…\nAcabem d’una vegada amb el canvi d’hora!\n02/11/2021 02/11/2021 by Daniel\nAixò del canvi d'hora que vàrem fer, una vegada més, aquest cap de setmana, s'ha convertit en la cançó de l'enfadós. Tothom ho critica, però no hi ha manera de treure-s'ho del damunt. El més interessant és que els arguments per mantenir el canvi d'hora o per eliminar-lo d'una vegada…\n19/10/2021 19/10/2021 by Daniel\nFa poc va sortir una enquesta que convida a reflexionar una mica. Una de les coses que més es va posar sobre la taula durant la pandèmia era la necessitat de disposar d'informació clara i fiable. En aquest sentit, la comunitat científica estava directament interpel·lada. Els metges i científics eren…\nFa unes setmanes es va discutir sobre la importància d'ensenyar les matemàtiques amb una "perspectiva de gènere". Més enllà de les discussions profundament ideologitzades que aquests temes desencadenen, és evident que la majoria de camps de la ciència hi ha un dèficit inacceptable de referents femenins. Això té una conseqüència…\n07/09/2021 07/09/2021 by Daniel\nInsectes que semblen fulles o branques, mosques que semblen abelles, erugues que semblen tenir el cap a l'altre extrem del cos, serps que tenen una pell amb els colors de la sorra, les roques o les fulles d'on viuen, tot són exemples del fenomen anomenat "mimetisme". L'objectiu del mimetisme és…


Empreses de Cullera treballen per aconseguir un distintiu estatal de qualitat turística | RiberaBaixa.info\nEmpreses de Cullera treballen per aconseguir un distintiu estatal de qualitat turística\nCullera va celebrar ahir una reunió avaluadora en la qual s’ha considerat el treball de l’últim any de 19 empreses i serveis de la localitat, totes elles pertanyents a l’àmbit turístic i aspirants a aconseguir el distintiu de qualitat del Sistema Integral de Calidad Turística Española en Destinos (SICTED).\nLes empreses han treballat durant tot un any en un repte de millora contínua, amb objectius a llarg termini, en el qual han aplicat un manual de bones pràctiques. L’any que ve, si es complixen els objectius marcats, aconseguiran el distintiu SICTED de Compromís de Qualitat Turística, el qual té una validesa biennal. Per a mantindre’l, es fa un seguiment anual.\nEl regidor de Turisme de l’Ajuntament de Cullera, Javier Cantos, ha presidit la taula avaluadora formada per personal municipal i altres tècnics especialistes del sector.\nFins al moment, Cullera compta amb una altra desena d’empreses que ja han sigut distingides pel SICTED. L’Apartahotel El Faro, Aquopolis, l’Hostal-Restaurant el Cordobés, els hotels Costa San Antonio, Cullera Holiday, Santamarta i Sicania, els restaurants l’Illa i Mare Nostrum a més del Castell de Cullera i la Tourist Info.\nLes empreses avaluades hui són la cafeteria Alcalá i la gelateria La Jijonenca; els hotels Carabela II, Luna de Garvin i Ahjory Investment; l’agrupació de taxistes locals, la guia de turisme María José Ferrando i els comerços Integral Clínica Veterinària, Angara Camós, Calzados Elche, parades del Mercat Municipal i Giner Regalos, Mimbre y Decoración. A més, participen la Policia Municipal, la platja de Sant Antoni, l’Escuela de Surf Posidonia, el Club Cullera Garbí i el Club de Buceo Delfín. Finalment, els restaurants Rincón del Faro, Casa Salvador i Los Olivos. Si aconseguixen complir els objectius, la localitat costanera comptarà l’any que ve amb una trentena d’empreses i entitats distingides per la seua qualitat turística.\nSICTED és un projecte de millora de la qualitat de les destinacions turístiques que promou la Secretaria d’Estat de Turisme (SET), secundada per la Federació Espanyola de Municipis i Províncies (FEMPS). La Destinació-SICTED és una metodologia que proporciona un sistema integral de gestió de la qualitat en una destinació turística amb un enfocament de millora contínua i una actitud de recuperació i posada en valor dels recursos i de l’espai.\nEs basa en la consciència integral de destinació i en la identificació d’objectius comuns dels agents implicats. Perseguix un nivell de qualitat homogeni en els serveis oferits al turista dins d’una mateixa destinació.\nTot este procés culmina en l’obtenció del distintiu Compromís de Qualitat Turística, el qual s’atorga a les empreses i serveis turístics que han acreditat el compliment dels requisits fixats. És un reconeixement a l’esforç i compromís amb la qualitat i la millora contínua, alhora que distingix a l’establiment enfront de la competència.\nPublicació següentEl dilluns arranca la primera Setmana de la Memòria Democràtica d’Almussafes\nPublicació anteriorDenuncien la introducció clandestina d’una taronja procedent d’un país infestat de ‘greening’


Notícies | Tastavins Penedès - Part 6\nArriba la 5ena edició de Contes per Adults\nAbans de que comenci la més típica, i per anar obrint boca, des de l’acadèmia Tastavins us proposem un maridatge d’allò més suggerent: Maridatge de vins i caves acompanyat de Contes per Adults! Donat l’èxit de les últimes edicions, enguany repetim amb moltes novetats i sorpreses. Copa de benvinguda Brut Imperial de “Rexach Baqués”, acompanyada amd snacs\nL’Acadèmia Tastavins guardonada amb el Premi d’Enoturisme de Catalunya 2016\nEl 26 de juliol es celebrà al celler cooperatiu modernista del Pinell de Brai (Terra Alta) la segona nit de l’Enoturisme 2016, presidida pel Sr. Jordi Baiget, conseller d’Empresa i Coneixement de la Generalitat de Catalunya. Amigues i amics, Acadèmics, hem estat guardonats amb el Premi d’Enoturisme de Catalunya 2016, en la categoria d’art i cultura. Ja\nDISSABTE ENOTURÍSTIC A JUVÉ & CAMPS\nUn dia gris i amb amenaça de pluja, on la primavera va omplint de verd tot el Penedès, dissabte 7 de maig, els Tastavins vam visitar les caves de Juvé&Camps a Espiells. Juvé&Camps és una de les bodegues familiars més emblemàtiques del Penedès i amb un gran reconeixement a nivell mundial per la qualitat dels\nLa visita és va realitzar el 2 d’Abril i vam anar al Celler JANÉ VENTURA, ubicat al nucli urbà del Vendrell. És un celler familiar, amb més de 100 anys d’història, dirigit pel Gerard, què ja forma part de la quarta generació. El Gerard, gerent i enòleg del celler va ser els que ens va\nL’expresident de la Generalitat inaugurarà la 10a edició del Banc Sabadell Vijazz 2016 Artur Mas, expresident de la Generalitat de Catalunya, ha donat suport a la concessió de la Creu de Sant Jordi a Tastavins Penedès. Mas coneix de ben a prop la feina de Tastavins Penedès: és Acadèmic d’Honor de Tastavins Penedès, fa anys\nDee Dee Bridgewater i Richard Bona pujaran a l’escenari de la 10a edició del Banc Sabadell Vijazz Penedès 2016\nL’edició d’enguany del festival se celebrarà els dies 1, 2 i 3 de Juliol a Vilafranca del Penedès i arriba carregada de novetats A la propera edició del Banc Sabadell Vijazz Penedès pujaran a l’escenari dues figures destacades del món del jazz: l’americana Dee Dee Bridgewater i el camerunès Richard Bona. Descriure Dee Dee Bridgewater\nDISSABTE ENTOTURÍSTIC A GRAMONA\nUn dia esplèndid, lluminós i amb un cel blau, precursor de l’arribada de la primavera, van visitar el Celler Gramona a Sant Sadurní.Al celler Batlle Gramona, en funcionament des de el 2000, ens esperava el Jaume Gramona, president i enòleg de les caves, juntament amb el seu col·laborador el Llorenç. La visita va començar fent\nLa visita dels Tastavins Penedès és va endinsar aquesta vegada dins del món de les cooperatives agràries, en concret vam visitar Cellers Domenys, a la població del Baix Penedès de Sant Jaume dels Domenys. Una Entitat fruit de la unió de set cooperatives i amb una distribució geogràfica de sis cellers en poblacions diferents, amb


L'Alfàs del Pi acull una jornada empresarial sobre economia circular\nEl Dimarts, 2 d'octubre en el Centre Cultural Escoles Velles de la localitat alacantina serà la seu de Focus Pime i Emprenement Marina Baixa 2018\nL'utilització eficaç dels recursos i la transformació socioeconòmica cap a models més nets i sostenibles ha passat de ser el futur per a convertir-se en el present. En empresa es parla d'economia circular al model que pretén generar un creixement intel·ligent, sostenible i integrador. Una filosofia que respecta el medi ambient i que, a més, ofereix grans oportunitat en el desenvolupament empresarial.\nSobre aquest tema tan important -i al seu torn desconegut- es va a parlar en l'esdeveniment Focus Pime i Emprenement Marina Baixa 2018 que se celebrarà el pròxim 2 d'octubre a L'Alfàs del Pi. La iniciativa, que tindrà lloc durant tot el matí del dimarts en Les Escoles Velles de la localitat, comptarà amb empresaris que relataran les seues experiències professionals en aquest àmbit així com un plenari amb Nicola Cerantola, experta en el disseny sostenible.\nApostar per un model sostenible es converteix en un valor diferencial ja que és una demanda social cada vegada major: "Al client ja no se li convenç solament amb la qualitat sinó que cal sorprendre-ho amb nous elements de valor i, sens dubte, un que és cada vegada més benvolgut és aquell servei que és respectuós amb el medi ambient tant en la seua fabricació com en el seu ús o finalització de vida útil", explica el director del CEEI Elx, Joaquín Alcázar, en declaracions a elperiodic.com.\nA qui va dirigit l'esdeveniment? Es tracta d'una oportunitat molt interessant per a les pimes amb necessitats d'innovació o sectors madurs, empreses joves innovadores així com emprenedors i públic en general amb inquietuds en aquest àmbit.\nDe fet, es tracta d'un escenari idoni per a generar networking i posar en valor les seues idees i projectes: "En la primera part de l'esdeveniment, emprenedors de la comarca donaran a conèixer els projectes relacionats amb l'economia circular en els quals estan immersos. Per exemple tindrem a Hidraqua, a una empresa que fabrica mobles amb material reciclat, una plataforma de venda de moda sostenible i una altra de serveis relacionats amb els productes ecològics, entre unes altres", detalla Alcázar.\nEn la segona part, Nicola Cerantola, Ceo de la consultora Ecologing exposarà el significat de l'economia circular i les oportunitats d'emprenement al mig ambient que existeixen en l'actualitat. L'objectiu d'aquesta presentació és aconseguir que emprenedors, empresaris així com tots aquells interessats, vegen en l'esdeveniment, un escenari idoni per a generar networking i posar en valor les seues idees i projectes.\nCom inscriure's? L'assistència és gratuïta prèvia inscripció en www.focuspyme.com.\nSobre Focus Pime i Emprenement\nFocus Pime i Emprenement és una iniciativa promoguda i finançada en anys anteriors per la Generalitat Valenciana, a través de l'Institut Valencià de Competitivitat Empresarial (IVACE), dins de la seua política de suport a l'emprenement i la pime, i ha comptat amb el cofinançament dels fons FEDER de la Unió Europea, dins del Programa Operatiu FEDER de la Comunitat Valenciana 2014-2020.\nEnguany està previst sol·licitar el finançament de l'IVACE-Generalitat Valenciana i FEDER-Unió Europea. Focus Pime i Emprenement Marina Baixa 2018, reunirà experiències empresarials d'èxit en el territori, ponents de luxe i entitats representatives de l'ecosistema emprenedor amb l'objectiu de generar oportunitats de negoci i impulsar el'emprenement social.\nMés informació sobre el programa: ACÍ.